30.4.2020. ( četvrtak )

Dobro jutro. Posljednji je radni dan ovaj tjedan. Sutra je 1. maj , praznik, i tada nema nastave. Šaljem zadatke prema rasporedu.

**MAT -**Ponovno vam šaljem zadatke pisanog dijeljenja koje niste dobro odradili. Štefica mi je donijela zadatke, napisali ste mi samo količnike!?!?!? Izračunajte ih ponovo, sada s oduzimanjem! Pazite na potpisivanje!!!!Pokazat ću jedan primjer.

  8 470 : 2 = 4 235    jer je         4 235 x 2

-8                                             8 470

  0  4

    - 4

      07

      -6

       10

     - 10

         0

Na isti način riješite ponovo ove zadatke ( u bilježnicu ):

7 144 : 4 =       78 705 : 2 =        93 270 : 5 =         81 543 : 4 =

**TZK -**Vježbajte uz HRT 3 od 11.00 do 12.00.

**HJ -**Iz pjesme "Slušaj" ispišite sve imenice jednu ispod druge te svakoj imenici dodajte 1 opisni pridjev ( kakav je ?) i 1 posvojni pridjev ( čiji je ?).

**PID -**Ponavljajte što smo naučili o Suncu, vodi, zraku i tlu pomoću udžbenika, RB te bilješki iz bilježnice.

I to je za danas sve. Sutra, u petak, nema nastave pa se čujemo u ponedjeljak. Do tada lijep pozdrav. Odmorite se.

Učiteljica Nevenka

**29.4.2020. ( srijeda )**

Dobro jutro! Šaljem zadatke prema rasporedu.

**PID -** Danas ćemo govoriti o tlu kao uvjetu života. U udžbeniku na str. 28 - 29 pročitajte o tlu i vrstama tla. Neke su vam stvari već poznate. U bilježnicu zapišite:

**TLO - UVJET ŽIVOTA**

Tlo je **rahli** i najčešće **obradivi** sloj Zemljine površine. Iz tla rastu biljke.

Tlo sadržava - **humus,** mineralne tvari, vodu i zrak

                   - kamenje, šljunak i pijesak

Vrste tla: - **crnica** ( najplodnije tlo, velika količuna humusa )

              - **crvenica** ( crvene boje, u primorju )

              - **ilovača** ( žutosmeđe boje )

              - **glineno tlo**( žućkastosive boje )

              - **pješčano tlo** ( lako propušta vodu )

Riješite zadatke u RB na str. 22.

**HJ** - Iz pjesme "Slušaj" u bilježnicu ispišite imenice, glagole i pridjeve. Odaberite jednu pjesničku sliku pa je prikažite crtežom u bilježnici. To će ujedno biti i zadatak iz **LK** za danas.

**SR**- Razgovaraj s ukućanima o tome na što sve trošite električnu energiju ( struju ) i možete li je i kako uštedjeti. Zapišite to u bilježnicu.

Danas ćete još dobiti i zadatke iz **EJ.**

To je za danas sve. Do sutra, lijep pozdrav!

Učiteljica Nevenka

**28.4.2020. ( utorak )**

**Dobro jutro, dragi moji. Kao što sam jučer rekla, danas će biti laganiji tempo. Evo zadataka prema rasporedu:**

**MAT - Danas počinjemo dijeliti dvoznamenkastim brojem. Pokušajte to odraditi, neka vam pomognu stariji učenici ( braća, bratići, možda roditelji....). No, ne brinite, ako se za dva tjedna vidimo u školi sve ćemo mi to zajednički nadoknaditi.**

**U udžbeniku na str. 116 prepišite i precrtajte tablicu dijeljenja dvoznamenkastim brojem ( 240 : 20 ). Prepišite isti zadatak i izvan tablice. Riješite 1. i 2. zadatak u udžbeniku na str. 117.**

**Zadaci za Martinu, Matea i Želimira - u bilježnicu prepišite i riješite zadatke:**

**Pisano podijeli i provjeri množenjem:**

75 682 : 3 =         84 638 : 5 =       842 862 : 6 =         783 438 : 5 =

**HJ -**Još par puta pročitajte pjesmu "Slušaj" pa riješite zadatke RB na str. 126.

Danas još imate po rasporedu **VJ i GK.**

**INU**( sportska grupa )  vježbajte uz HRT 3 od 11.00 do 12.00.

Pozdrav do sutra!kiss

Učiteljica Nevenka

27.4.2020. ( ponedjeljak )

Dobro vam jutro! Nadam se da ste svi dobro, da ste zdravi. Danas je ponedjeljak i radimo po rasporedu.

**MAT -** Danas još vježbamo pisano dijeljenje višeznamenkastog i jednoznamenkastog broja.

         Zadaci za Davida : riješiti zadatke u ZZ na str. 102.

**Zadaci za Martinu, Matea i Želimira: riještiti 1. zadatak u RB na str. 107.** Marina riješiti sve zadatke na istoj strani u RB.

**TZK -**Vježbajte uz HRT 3 od 11.00 do 12.00 sati.

**HJ -**U čitanci na str. 179 je jedna lijepa pjesma "Slušaj". Pročitajte je više puta. **U bilježnicu prepišite:**

        Ingrid Lissow:

                                 Slušaj

        Tema: Zemlja nam govori

        Personifikacija: Zemlja pjeva svoju pjesmu

        Auditivni ( slušni ) doživljaji: zujeći, mumljajući, govoreći, žvrgoljeći, mjauk

 Pjesmu naučite dobro čitati te je uredno prepišite u bilježnicu.

**PID -**Prošli tjedan smo ponešto naučili o svojstvima zraka a danas ćemo naučiti od čega se zrak sastoji. Ponešto već znate a nešto ćete i naučiti. U udžbeniku na str. 26 - 27 pročitajte više puta o sastavu zraka i pogledajte slike. Bit će vam poznato. U bilježnicu zapišite:

                                      SASTAV  ZRAKA

Zrak je smjesa više plinova. Najviše ima kisika, dušika i ugljikovog dioksida.

KISIK - potreban za disanje, **podržava gorenje.**

DUŠIK - ima ga najviše, **ne podržava gorenje.**

UGLJIKOV DIOKSID - nastaje disanjem živih bića i gorenjem. Nalazi se u aparatima za gašenje požara. **Ne  podržava gorenje.**

SMOG ( smjesa dima i magle ) - onečišćeni zrak, ugrožava sva živa bića!

**Zrak ne smijemo onečišćavati!!!**

Riješite zadatke u RB na str. 20.

Ne zaboravite, danas je i**vjeronauk.**

Lijepo vas pozdravljam do sutra kada će biti manje zadataka za vas.

Učiteljica Nevenkablush